Document ID: /roh_data/filtered/swiss_laws_in_ROHinterleaved.jsonl.gz/16412

This text was translated from EN into Rumantsch Grischun.

Any company member may request the managing directors to provide information on any company matter. Unless the company has an external auditor, company members have unrestricted access to the company ledgers and files. If the company has an external auditor, the books and files may be inspected only if a legitimate interest is credibly demonstrated. If there is a risk that a company member may use the information obtained for non-company purposes that may be detrimental to the company, the managing directors may refuse to provide information and allow access to the extent required; if the company member so requests, the members’ general meeting decides on the matter. If the members’ general meeting refuses to provide information or allow access without justification, the court may issue the relevant order at the request of the company member. Amended by No I of the FA of 19 June 2020 (Company Law), in force since 1 Jan. 2023 (AS 2020 4005; 2022 109; BBl 2017 399).

Mintga societari po pretender dals mainagestiun infurmaziuns davart tut las fatschentas da la societad. Sche la societad n’ha betg in post da revisiun, po mintga societari prender invista dals cudeschs da fatschenta e da las actas senza restricziuns. Sche la societad ha in post da revisiun, vala il dretg da prender invista mo, uschenavant ch’i po vegnir fatg valair in interess giustifitgà. Sch’igl exista il privel ch’il societari dovra las enconuschientschas ch’el ha acquistà per intents esters che fan donn a la societad, pon ils mainagestiun refusar en la dimensiun necessaria da dar infurmaziuns e da laschar prender invista; la radunanza dals societaris decida sin dumonda dal societari. Sche la radunanza dals societaris refusa nungiustifitgadamain da dar infurmaziuns u da laschar prender invista, ordinescha la dretgira quella sin dumonda dal societari. Versiun tenor la cifra I da la LF dals 19 da zer. 2020 (dretg d’aczias), en vigur dapi il 1. da schan. 2023 (AS 2020 4005; 2022 109; BBl 2017 399).